GiliGold/VAD_KnessetCorpus huggingface dataset:
גיורא רום: יש נתח קטן מאוד שבא לכסות את העלויות של פנים רת"א, הוא לנתח לא גדול, וכל היתר הוא ניתוח כלכלי של חברות שמוכנות להקים את המערך שיאפשר להם לעשות הדרכת אנגלית ומבחני אנגלית.
רוני סטבקובסקי: אולי כדאי לעשות את התהליך הפוך – עד שתפתחו את המכרזים ואת המעטפות לא לתקן את התקנה הזו, כדי שהאגרה שתדרשו תשקף את העלות המוצעת במכרזים.
יצחק וקנין: אנחנו סומכים על רת"א, אני חושב שהם לקחו על עצמם בשנה האחרונה מטלות גדולות מאוד, ובטח הדבר הזה שולי כדי שהם לא יוכלו לעמוד בו ולקיים אותו כמו שצריך.
יצחק וקנין: אני גם סומך עליהם, שהם יביאו לנו את הנתונים בהתאם למה שהתוצאות יהיו, ואנחנו נבחן את זה.
יצחק וקנין: במידה שנוכל לתקן את זה, נתקן.
רוני סטבקובסקי: אדוני יודע שבדרך כלל יותר קשה להחזיר את הגלגל לאחור.
יצחק וקנין: אני מבטיח לך שכן.
יצחק וקנין: אני אנהל את כל הדיונים, ואם נצטרך לתקן, אתקן.
ניר ימין: יש לי כמה הערות ניסוחיות לתקנה א.
ניר ימין: כמובן, לא משרד התחבורה והבטיחות בדרכים ולא הוועדה כבולים להליכים מכרזיים שקורים או לא קורים; התקנות האלה נקבעות מכוח חוק הטיס וחוק רישוי יסודות תעופה.
ניר ימין: אין שום הכרח לחכות לתוצאות מכרז, ונציגי רת"א והמנהל הצהירו בפני הוועדה שהם יביאו תיקון, אם יראו שיש פער גדול בעלות, ואני מסכים גם עם מה שאמרה נציגת משרד המשפטים- -
יצחק וקנין: יותר מזה – בישיבה הראשונה שהם יביאו לי את התיקון, אני אאשר אותם.
יצחק וקנין: לא אמרח את זה וולא אשאיר את זה כך.
אייל רובין: אז אולי קונסטרוקציה אחרת – יש מקומות להקניית הנחה, למשל כשמדובר בטייסים שמשרתים במילואים או לחברות במצבים מסוימים.
אייל רובין: יכול להיות שיש מקום כן לתת הנחה, לשלם 75 אחוז מגובה האגרה או כל דבר אחר.
אייל רובין: אני מבקש מהאנשים המכובדים ברשות התעופה האזרחית לשקול את זה.
רון חלפון: אדוני, אם נותנים הנחה לאחד, צריכים להעלות את המחיר לאחר.
רון חלפון: אני לא חושב שיש מקום לזה.
ניר ימין: אני מסכים עם מה שאמרה עו"ד למברגר.
ניר ימין: האגרה, בניגוד למחיר, לא אמורה לשקף את העלות בהלימה של אחד לאחד, אלא לשקף תמורה בעד השירות.
ניר ימין: לעניין הנוסח, ברישא חסר מראה מקום לאגרות רישוי ותיעוד.
ניר ימין: צריך להפנות למראה מקום בתקנה 1; בגוף התקנה, ב-21א, אני חושב שכדאי לרשום במקום "הנבחן" – "המבקש להיבחן", כי על זה מדובר – עובד טיס שמבקש להיבחן, לא הנבחן.
רון חלפון: הערתך הראשונה מקובלת.
רון חלפון: לגבי השנייה, מלכתחילה הנוסח היה "המבקש להיבחן".
ניר ימין: אתם חושבים שצריך להיות "הנבחן" ולא "המבקש להיבחן".
קריאה: כתוב: ישלם בעת הגשת הבקשה.
רון חלפון: נעלה את זה לעיון.
ניר ימין: ואחרי "להוכחת מיומנותו בה" אני חושב שכדאי להפנות שוב, כדי שיהיה ברור, לפי תקנה 21ד לתקנות הרשיונות.
יצחק וקנין: משרד המשפטים, מקובל?
יצחק וקנין: אם כן, אין הערות נוספות לסעיף 1.
יצחק וקנין: מי בעד סעיף 1, בהתאם לתיקונים שהוצעו?
יצחק וקנין: אם כן, גם תקנות הטיס (אגרות רישום, רישוי ותיעוד)(תיקון), התש"ע-2010 אושרו.
יצחק וקנין: אני אקבע ישיבות בתיאום אתך, גיורא, ובתיאום עם הוועדה לגבי המשך נושא החקיקה, ונעשה את כל מה שאנחנו יכולים כדי לקדם את זה כמה שיותר מהר.
גיורא רום: ברשותך, עוד הערה אחת – קודם כל, אני חוזר ואומר:
גיורא רום: רשות התעופה האזרחית היא לא מוסד למטרות רווח.
גיורא רום: רשות התעופה האזרחית עושה מאמצים גדולים באופן שוטף לעזור לכל מי שמעורב בתעופה בישראל, לכל המפעילים.
גיורא רום: רשות התעופה האזרחית מזה למעלה משנה מנהלת מהלך מאוד מסובך לשינוי דרמטי במחיר הדלק למטוסי התעופה האזרחית.
גיורא רום: בתקווה שזה יעבוד, המשמעות של זה על עלות שעת טיסה לתעופה האזרחית תהיה משמעות דרמטית.
גיורא רום: אנחנו עושים את זה ללא מטרות רווח, ואנחנו לא גוזרים קופון, ולא כל שאר הביטויים שהיו פה.
גיורא רום: אותו דבר לגבי אל-על.
גיורא רום: אני נתתי, למשל, לפני מספר חודשים לאל-על פטור מדבר מסוים במסגרת סמכותי.
גיורא רום: המשמעות של הפטור הזה היה חיסכון של 800 אלף דולר בשנה לאל-על.
גיורא רום: כשאל-על פתחה את הקו לסן פאולו, יצרתי קשר עם המקביל שלי במרוקו כדי לאפשר לאל-על לטוס ישירות מעל מרוקו, ולא לחצות מסביב לאפריקה.
גיורא רום: זה חוסך לאל-על 20 דקות בכל כיוון.
גיורא רום: יש לזה משמעות כספית אדירה מבחינת הדלק.
גיורא רום: רשות התעופה האזרחית עושה הרבה מאוד פעולות שיש להן משמעות ישירה על המצב הכספי של כל החברות.
גיורא רום: אני לא רון
גיורא רום: צה שייצא מהדיונים האלה כאילו רשות התעופה האזרחית היא איזה גוף מהבורסה, שמנסה להעלות את מחיר המניה שלה.
אייל רובין: אם זה מה שהשתמע מדבריי, אני מתנצל, לא היתה כוונה כזאת.
אייל רובין: אנחנו מעריכים את העבודה של הרשות.
יצחק וקנין: מההיכרות הקצרה שלי עם גיורא, אני חושב שהוא עושה עבודה ממש טובה.
יצחק וקנין: אני חושב שהוא מוביל את רת"א לכיוון אחר לגמרי, וחשוב שנעבוד בשיתוף פעולה ונעשה הכול כדי שהכול יבוא על מקומו בשלום.
יצחק וקנין: אני מאחל לכם חג כשר ושמח.
יצחק וקנין: נתראה בישיבות הבאות.
אופיר אקוניס: אנחנו ביקשנו את מנהל מינהל מקרקעי ישראל להצטרף לישיבה הזו.
אופיר אקוניס: אני מבין, שבאזורי פיתוח רבים ברחבי הארץ, בדרום, בצפון וביהודה ושומרון, הדברים שהיו עד עכשיו בצורה נבונה ללא מכרז משתנים.
קריאה: פטור ממכרז.
אופיר אקוניס: פטור ממכרז זה ללא מכרז.
אופיר אקוניס: עכשיו מציע המציע, מנהל המינהל או המינהל לקיים את המכרזים גם במקומות הללו.
אופיר אקוניס: אני יודע מה הסיבה.
אופיר אקוניס: הסיבה היא שזה יהיה פתוח לכל המרבה במחיר.
אופיר אקוניס: כל המדינה תהיה מדינת תל אביב, שהיא כבר נפגעה רבות מהרצון שלכם.
אופיר אקוניס: בתור תל אביבי מודאג מהעיר העברית הראשונה, שהפכה לעיר לעשירים בלבד.
אופיר אקוניס: אנחנו לא רוצים שכל מדינת ישראל תהפוך לכזו.
אופיר אקוניס: זה קשה.
אופיר אקוניס: אני מבין את החדווה של מינהל ההכנסות במשרד האוצר לראות עוד כסף, וגם שלכם להראות שנכנסים כספים, אבל יש דברים שהם לא רק כסף.
אופיר אקוניס: יש דברים נוספים.
אופיר אקוניס: אני אבקש מהמציעים להציג את הדברים.
אופיר אקוניס: חה"כ אריאל, בבקשה.
אורי אוריאל: הנושא עלה בעקבות פרסומים, שבדקתי עם משרד התעשייה והמסחר ועם מנהל המינהל, ירון ביבי.
אורי אוריאל: היו פרסומים, שיש כוונה להפסיק עם השיטה של פטור ממכרז, שיתרונותיה לצידה.
אורי אוריאל: יושבים פה ראשי רשויות, שיכולים להסביר טוב ממני את היתרונות.
אורי אוריאל: גם אני כראש רשות ראיתי שהעניין הזה מסייע מאוד - ההובלה של ראש רשות, שיכול להמליץ על מפעל פלוני ולהעביר אותו לוועדה.
אורי אוריאל: אין מדובר בפטור אוטומטי.
אורי אוריאל: אין מדובר במצב בו ראש הרשות עושה מה שהוא רוצה.
אורי אוריאל: יש ועדה אצל מר יוסף, שיושבים בה נציגי מינהל מקרקעי ישראל, ואז לפי פרמטרים מסוימים משחררים.
אורי אוריאל: אני שאלתי את ירון ביבי בפגישה שהיתה לי איתו, ושמעתי תשובה שהיתה שונה ממה שהתפרסם.
אורי אוריאל: תמיד טוב לבדוק פרסומים, שהם לעיתים לא מדויקים ולעיתים מגמתיים.
אורי אוריאל: אני משאיר לו לומר מה שהוא אמר לי, כיוון שהוא פה.
אורי אוריאל: תודה שאתה פה.
אורי אוריאל: אמרו שאתה לא תצליח להגיע, אבל ברוך השם אתה איתנו.
אורי אוריאל: אני מציע ליו"ר לשמוע את המשרדים, שיגידו לנו איפה אנחנו בדיוק עומדים.
אורי אוריאל: לפי זה נוכל להתקדם בדיון.
אופיר אקוניס: חה"כ אפללו, בבקשה.
אלי אפללו: אדוני היו"ר, יש כאן משהו תמוה.
אלי אפללו: כל פעם שמציעים לצאת למכרזים, אני נבהל.
אלי אפללו: גם כראש מועצה לשעבר, גם כמישהו שבא מהפריפריה וגם כסגן שר התמ"ת, אני נורא נבהל מהמילה הזו.
אלי אפללו: כאשר נותנים להם את האפשרות, הם הופכים את זה לזה.
אלי אפללו: מזה אני פוחד.
אלי אפללו: גם ככה יש לנו מגרשים פנויים.
אלי אפללו: תראה איפה הם רוצים לעשות את הקשיים, דווקא בפריפריה.
אלי אפללו: אני אומר באופן ברור: אין לי שום כוונה לתת להם את האפשרות לומר לי למה לא.
אלי אפללו: אם ניתן להם את האפשרות, זה פתח לגביית כספים.
אלי אפללו: לא יותר ולא פחות.
אלי אפללו: באגף התקציבים תמיד – ומי כמוך יודע - הכל דרך המטבע.
אלי אפללו: הם מתחילים בלומר למה לא.
אופיר אקוניס: באחת הישיבות הראשונות היתה להם הצעה, להטיל את האגרה על החלקים הדרומיים של כביש 6.
אופיר אקוניס: הם נשלחו מכל המדרגות.
אופיר אקוניס: אני לא רוצה להשתמש במילה גסה.
אופיר אקוניס: הם באו עם ההצעה הזו, ואני וחברי כנסת אחרים אמרנו: לא יקום ולא יהיה.
אופיר אקוניס: שם היה מדובר באישור תקנה מתוך חוק ההסדרים.
אופיר אקוניס: פה אנחנו לא מדברים על זה, ואנחנו נצטרך לראות עם מנהלת הוועדה איך אנחנו עושים את זה.
אופיר אקוניס: אתה מציע להשאיר את המצב כפי שהוא.
אלי אפללו: אני מציע להשאיר את המצב כמו שהוא.
אלי אפללו: אם זה לא יהיה בדרך הזו, נצטרך לעשות איזושהי חקיקה כך שיהיה ברור שזה יישאר כמו שזה היה.
אלי אפללו: אני מקווה שראשי העיר ידברו.
אופיר אקוניס: דוד בוסקילה, גרשון מסיקה, בני כשריאל.
אלי אפללו: אני מאוד אשמח לשמוע אותם.
חמד עמאר: אני הגעתי לישיבה הזו אחרי שדיברתי עם משרד התעשייה והמסחר.
חמד עמאר: אחד העובדים התקשר אלי ואמר לי: שממילא במגזר הדרוזי יש אזורי תעשייה שלא מצליחים לשווק את הקרקע.
חמד עמאר: עכשיו הם רוצים להוציא מכרזים, וזה יגרום להעלאת המחירים.
חמד עמאר: אני חושב שצריך להשאיר את המצב כפי שהוא.
חמד עמאר: אנחנו קוראים כל הזמן על המחיר של הקרקע שהולך ועולה.
חמד עמאר: אחרי חוק המנהל חשבתי שהמחירים ירדו.
חמד עמאר: אני קורא ושומע שהמחירים רק הולכים ועולים.
אופיר אקוניס: ירון, אני רוצה שתתייחס להשלכות של הרפורמה.
חמד עמאר: המחירים רק עולים.
אופיר אקוניס: היו 3 חודשים התמתנות, היתה בלימה של כמה חודשים בכל הארץ, ואחר כך זה עוד פעם חזר.
חמד עמאר: במיוחד במרכז.
אופיר אקוניס: המרכז השפיע על שדרות.
אופיר אקוניס: אני שומע היום, שמחירי הדירות בשדרות גם נסקו.
אופיר אקוניס: קודם כל טוב לחיות בשדרות, יש מכללה והיום היא קרובה למרכז הרבה יותר.
אופיר אקוניס: חוץ מזה שטוב לחיות בשדרות, בברקן או במעלה אדומים, הבועה הנדל"נית של תל אביב הלכה והתפשטה וגרמה לעלייה במחירי הדירות.
אופיר אקוניס: היום זוגות צעירים לא רק שלא יכולים לקנות דירה בתל אביב, הם גם לא יכולים לקנות דירה בשדרות ובנתיבות.
אופיר אקוניס: שמעתי שבירוחם המחירים ממש משתוללים.
אופיר אקוניס: ירון, הייתי רוצה שתתייחס גם לעניין הזה.
אופיר אקוניס: תתייחס גם למגזר הדרוזי.
ירון ביבי: אני קודם אגיד מה אנחנו מציעים ומה דיברנו עם מנכ"ל משרד התמ"ת.
ירון ביבי: כמובן שהכל נעשה בתיאום.
ירון ביבי: אנחנו דיברנו על אפשרות.
אלי אפללו: זו המילה.
אלי אפללו: אני מכיר את הנוסח: לבדוק אפשרות.
ירון ביבי: אנחנו היינו משווקים קרקע באזורי עדיפות לאומית, בעיקר באזור עדיפות לאומית א', אך ורק דרך מכרז וועדות תיאום, דברים שלפעמים לוקחים הרבה מאוד זמן.
ירון ביבי: דיברנו עם מנכ"ל התמ"ת על זה שאנחנו נוציא גם במכרזים סדר גודל של 50% מאזור תעשייה שכבר תוכנן ופותח על ידי משרד התמ"ת.
ירון ביבי: זה לא פוסל את האפשרות של ראש העיר לעניין יזמים ולהציע להם מסלול פטור ממכרז.
ירון ביבי: זה מאפשר עוד נגישות לעוד ציבור.
לאה ורון: למה זה מאפשר עוד נגישות לעוד ציבור?
ירון ביבי: מפני שלא תמיד כל הציבור נגיש למסלולים האלה של ועדות תיאום.
אופיר אקוניס: אתה נותן לו מסלול שמקשה עליו.
אופיר אקוניס: המסלול השני לא מסלול שנותן לו מהירות.
ירון ביבי: משרד התמ"ת יכול להמליץ על פטור ממכרז אך ורק לתעשייה.
ירון ביבי: אם נסתכל על תכנון אורבני נכון של אזור תעשייה כזה, שעובד בין 07:00 ל-18:00 בערב ואחר כך נשאר אזור תעשייה שכולו ריק, יש המון שטחי חנייה ושטחים אחרים.
ירון ביבי: אין הגיון כלכלי שבערב לא ייכנס לשם מסחר, כמו אולמות חתונות וכו'.
ירון ביבי: זו אכן תופעה שמתרחשת.
ירון ביבי: כאשר זה קורה בקרקע של מישהו שקיבל פטור ממכרז אך ורק לתעשייה, אנחנו לא יכולים לאפשר את זה.
ירון ביבי: גם אנחנו וגם התמ"ת צריכים למנוע את התופעה הזו בצורה מובהקת.
אלי אפללו: תגדירו את זה בתב"ע, איפה שטחי מסחר ואיפה שטחי תעשייה.
אלי אפללו: פתאום זה התירוץ.
ירון ביבי: אני לא מתעסק בתירוצים.
אלי אפללו: אני חולק על ההסבר שלך.
ירון ביבי: דבר שני, רוב התב"עות שאני מכיר היום בתעשייה אומרות ש-15% מהשטח ילך לתעשייה.
ירון ביבי: יש את דוח מבקר המדינה 56ב, שמתאר את המצב.
ירון ביבי: בגלל שזה נכון כלכלית, בגלל שהפטור ממכרז הוא רק לתעשייה, אז גם אנחנו וגם התמ"ת מתמודדים ביומיום עם אנשים שקיבלו פטור ממכרז לדבר אחד ועושים דבר שני.
ירון ביבי: בעצם האפשרות של אדם לזכות במכרז ולנצל את כל מה שכתוב בתב"ע אנחנו מאפשרים גם את הדבר הזה.
לאה ורון: אני לא מבינה.
לאה ורון: אם הם היו עוברים הליך של מכרז אז הם כן היו יכולים לעשות שימושים אחרים מתעשייה?
רונן כהן שור: כן.
ירון ביבי: מכרז מאפשר להתמודד בצורה שווה על אפשרות לממש את כל מה שכתוב בתב"ע.
ירון ביבי: אם כתוב בתב"ע שאפשר לעשות גם מסחר, אז הוא יכול לקבל את זה.
ירון ביבי: לעומת זאת, אם הוא מקבל פטור ממכרז ספציפי וצריך לנמק את הפטור ממכרז, ואז אומרים שזה בגלל שזה מפעל תעשייה שיעסיק איקס עובדים בתעשייה אז אי אפשר לאפשר לו לפתוח אולם חתונות.
ירון ביבי: זאת לא היתה כוונת הפטור ממכרז.
ירון ביבי: לכן, אנחנו מגדירים את האפשרות לעשות דברים אחרים באזורי תעשייה.
ירון ביבי: מנגד אנחנו לא מאבדים את היכולת של ראשי ערים, שאני מבין אותם, למשוך מפעלים ותעסוקה לערים בפריפריה.
ירון ביבי: אנחנו מכירים תמונה יותר רחבה, ולכן אני אגיד שמאוד קשה לקחת אזור תעסוקה ולתכנן אותו מראש.
ירון ביבי: לכל אחד מהפעלים יש צרכים שונים.
ירון ביבי: בא לך מפעל שהוא עתיר שטח ופתאום הוא צריך 50 דונם כי זו פונקצית הייצור שלו.
ירון ביבי: יש מפעלים שצריכים 5-6 דונם.
ירון ביבי: מאוד קשה לתכנן מראש אזור תעשייה, ולדעת איפה ייפול המפעל הזה ואיפה ייפול המפעל האחר.
ירון ביבי: לכן, העניין של פטור ממכרז הוא כלי מאוד חשוב בפריפריה, בטח באזורים עתירי השטח.
ירון ביבי: האם זה לא נכון, אלי?
אלי אפללו: לחלוטין לא.
ירון ביבי: מהניסיון המועט שלי זה כן נכון.
אלי אפללו: גם לי יש ניסיון מועט.
ירון ביבי: הכלי של הפטור ממכרז הוא כלי חשוב, ואנחנו לא הולכים לוותר עליו.
ירון ביבי: אנחנו לא הולכים לרגע לא לאפשר.
ירון ביבי: מה אומרים לי פה?
ירון ביבי: גם ככה אין ביקוש.
ירון ביבי: ברגע שיצא שטח למכרז ואין עליו מציעים, הרבה יותר קל לתת אותו בפטור ממכרז.
אלי אפללו: תגיד לי מה הכוונה שלך.
אלי אפללו: יש כאן משהו שהוא נראה לי תמוה.
אלי אפללו: אתה מוריד את הזכויות של ראשי רשויות לתת פטור.
ירון ביבי: זה נשאר.
אלי אפללו: זה 50%.
אלי אפללו: יש לי הרגשה, שאתה מוביל לכיוון אחר.
אלי אפללו: אולי אתם רוצים לחלק חלק למסחר ולדברים אחרים ובו אתה רוצה להוציא מכרז כדי להגיע למרבה במכרז.
אלי אפללו: אולי זאת הכוונה.
אלי אפללו: כדי לפתור את הבעיה של ייעוד הקרקע שבאים אליך כביקורת.
אלי אפללו: אתה אומר שבית המשפט קבע.
אלי אפללו: תגיד אם זאת הבעיה.
ירון ביבי: גם זאת בעיה.
אלי אפללו: ההצעה הזו מפחידה אותי.
אלי אפללו: אם אתה בא להציע והופך את הצעה להיות גורפת על הכל, זה מפחיד אותי.
אלי אפללו: אם היית מדבר על אחוז מסוים, זה היה בסדר.
ירון ביבי: זה מה שאני אומר, 50%.
אלי אפללו: כאשר אתה אומר 50% הרגת את כל מה שיש להם.
ירון ביבי: ו-40% זה בסדר?
אלי אפללו: אם אתה מגדיר למסחר בשטח תעשייה גדול אחוז או 10%, אני הייתי מבין.
אלי אפללו: כאשר אתה בא לראשי רשויות שהם גם ככה בפריפריה.
אלי אפללו: עד שהם משכנעים תעשיין לבוא לפריפריה יוצאים להם העיניים מהראש.
ירון ביבי: אבל הם יכולים גם במכרז.
אלי אפללו: במכרז יבוא מישהו אחר, שלא מתאים לייעוד של התעשייה שבאזור.
אלי אפללו: כתעשיין לשעבר, אני אומר לכם שלא יכולתי להביא נגרייה באזור תעשייה של היי-טק.
אלי אפללו: זה מכרז.
אלי אפללו: הוא יבוא וייקח את זה.
אלי אפללו: הוא יקלקל את המאפיין של האזור, והוא עלול לגרום לנזק.
אלי אפללו: ראשי רשויות יודעים איך לעשות את זה.
אלי אפללו: בעצם זה שאתה אומר מכרז, אתה גורם לאזורי תעשייה להיות תחת שליטה של כל מי שמרבה במחיר.
אלי אפללו: זה הרס התעשייה באזור.
אלי אפללו: אם אתה מגדיר בתב"ע 10% למסחר – ואני יודע מה זה תב"ע, עשיתי עשרות פעמים – אתה כותב מה אתה רוצה.
אלי אפללו: אם אתה רוצה אולמות שמחות, אתה צובע את זה בצבע.
אלי אפללו: אתה יכול לשנות את הייעוד, אבל תוריד את הזכות הזו מראשי רשויות.
בני כשריאל: הגענו לסיכום עם יו"ר המינהל, שאצלנו לא יהיו מכרזים באזורי תעשייה.
בני כשריאל: לגבי המסחר באזורי התעשייה, אנחנו מבקשים שגם שם יהיה פטור מסוים למסחר.
בני כשריאל: אני רוצה לחזק את הדברים באמצעות דוגמאות שהיו אצלנו.
בני כשריאל: אנחנו היום פטורים ממכרז.
בני כשריאל: לפני 3 שנים הגיעו אלי 3 מפעלים.
בני כשריאל: אחד מהם מפעל כימי, שמוציא עשן בעייתי.
בני כשריאל: השני היה בית מטבחיים, שפינו בגלל הרכבת הקלה שרוצים לעשות.
בני כשריאל: השלישי היה מפעל לעופות.
בני כשריאל: לפני כן השר יוסי פלד בא פעם עם יזמים.
בני כשריאל: המפעלים האלה הם מפעלים מזהמים אוויר, מפיצים ריחות ומזהמים את הביוב.
בני כשריאל: מפעל לבשר זה המון מלחים, המון חומרים כימיים.
בני כשריאל: אני כראש עיר אמרתי, שאני לא ממליץ על הדבר הזה, כי אני רוצה להפעיל את שאר המפעלים.
בני כשריאל: יש לי שם מפעלי מזון אחרים: קונדיטוריות, יקבים, קייטרינג וכו'.
בני כשריאל: בנוסף, יש שם גם מפעלים של שבבים עדינים.
בני כשריאל: אמרתי שאני לא רוצה באזור שלי דברים כאלה.
בני כשריאל: אולי הם ייכנסו, אבל הם ימנעו מאחרים להיכנס.
בני כשריאל: לפני שנה, אחד רכש את הקרקע לתחבורה, כמו בתי ספר לתחבורה – כל הדברים שמשרד התחבורה ירד מהם.
אופיר אקוניס: מגרשים אתה מתכוון.
בני כשריאל: נהיגה מונעת.
אופיר אקוניס: ביקש משרד התחבורה לבטל.
בני כשריאל: משרד התחבורה הוציא ב-5 מקומות מכרזים למגרשים ללימודי נהיגה, כמו שיש היום באשדוד.
בני כשריאל: אחרי שמשרד התחבורה ירד מהנושא הזה, הוא נשאר עם קטע הכביש הזה.
בני כשריאל: משרד התחבורה הוריד את הזיכיון הזה, ומישהו בא בהצעה לעשות שם מפעל למחזורי אבן.
בני כשריאל: כלומר, לקחת את כל האבנים והסלעים, לעשות מהם חצץ ולמכור אותם.
בני כשריאל: כל אזור התעשייה יתמלא באבק.
בני כשריאל: לא נתנו לו לעשות זאת.
בני כשריאל: לי יש אוטוריטה לא להמליץ, למרות שההמלצה שלי יכולה לא להתקבל במנהל מקרקעי ישראל.
בני כשריאל: אני רוצה לסכם – דיברנו עם יו"ר המינהל וסיכמנו, שביהודה ושומרון לא יהיו מכרזים בגלל כל הקשיים שיש לנו.
אופיר אקוניס: אז יהודה ושומרון מסודר.
בני כשריאל: בנושא מסחר.
בני כשריאל: ביקשנו גם בנושא מסחר באזורי התעשייה.
בני כשריאל: אדוני היו"ר, אני רוצה להודות לך על דבריך אתמול לחיזוקם של הרשויות המקומיות והגנה על מענקי האיזון שלהן.
אופיר אקוניס: השעון נוקף, ואני מקווה שזה מתקדם.
אופיר אקוניס: אתמול אמרתי לשר האוצר בישיבה, לסיים את הדבר עד שעות הלילה, כדי שמחר נימנע משביתה.
אופיר אקוניס: אני מקווה שזה מתקיים.
אופיר אקוניס: האם השיחות מתקיימות?
בני כשריאל: יש שיחות ואין שיחות.
בני כשריאל: אני מקווה שנגיע להסכמה.
אורי אוריאל: זה ייפתר בערב פסח כמו תמיד.
אופיר אקוניס: נקווה שלפני.
גרשון מסיקה: אני מצטרף לבני כשריאל.
גרשון מסיקה: הטיעונים שלנו קצת מתייתרים ברגע שלגבי יהודה ושומרון זה הסתדר.
אלי אפללו: אנחנו רוצים גם את הצפון והדרום.
אופיר אקוניס: מסיקה מכיר את גישתי: הכל אותו דבר.
אופיר אקוניס: אצלי יהודה ושומרון, הגליל והגולן, הדרום והצפון, הכל מקשה אחת.
אופיר אקוניס: כמובן שאני מברך על ההליך הזה.
גרשון מסיקה: אני מחזק את זה.
גרשון מסיקה: אצלנו בברקן, ברגע שזה כל המרבה במחיר אתה לא יודע על מי אתה נופל, אתה לא יודע במה אתה נופל.
גרשון מסיקה: זה יכול להרוס אזור תעשייה שלם.
גרשון מסיקה: מפעל אחד כזה יכול להרוס מטע שאתה משקיע בו מיליונים.
גרשון מסיקה: ברגע שהמבט היחידי הוא דרך החור של הגרוש, זה יותר נזק מאשר תועלת.
גרשון מסיקה: לכן אני חושב שמינהל מקרקעי ישראל צריך לעשות חושבים מחדש.
גרשון מסיקה: אני רוצה לנצל את ההזדמנות למחות על הנושא שנקרא שיווק מחדש באזורי תעשייה ביהודה ושומרון.
גרשון מסיקה: עוברים את כל התהליך, עוברים את התמ"ת, ואז שר הביטחון מחליט שצריך אישור לשיווק מחדש ותוקע כבר שנה וחצי אזורים בכל יהודה ושומרון.
גרשון מסיקה: זה תוקע את כל האפשרות להתפתחות בכל אזורי התעשייה.
אופיר אקוניס: הזכרת את אזור התעשייה בברקן.
אופיר אקוניס: אני ביקשתי לקבוע ישיבה על העניין המסחרי של הטלת חרם על ידי הפלסטינים, על מוצרים שבאים מאזור תעשייה כמו ברקן, רמת הגולן ומישור אדומים.
לאה ורון: הפצנו את סדר היום והישיבה תתקיים ב-22 לחודש.
אופיר אקוניס: כלומר, זה ביום שני הקרוב.
אופיר אקוניס: אני מבקש מכם, בני וגרשון, להגיע לישיבה הזו.
אופיר אקוניס: זה חשוב מאוד.
אופיר אקוניס: אני רוצה לשמוע את עמדת התמ"ת, כדי לדעת איך המדינה מתמודדת עם הדבר הבלתי נסבל הזה.
אופיר אקוניס: הפלסטינים מחויבים להסכמי סחר.
אופיר אקוניס: אני לא תמכתי בהסכם אוסלו, אבל בתוך הסכמי אוסלו היו הסכמי סחר, כמו הסכמי פריז, שחייבו סחר הדדי או המליצו לקיים זאת.
אופיר אקוניס: אם הם מחליטים להפר הסכמים בצורה חד צדדית, נראה מה לעשות.
דוד בוסקילה: אני רוצה לומר את הדברים שלי כראש עיריית שדרות וגם כיו"ר פורום ערי פיתוח במרכז השלטון המקומי.
דוד בוסקילה: לשדרות יש שני אזורי תעשייה: אחד אזור תעשייה השייך לשדרות, ואחד המשותף לשדרות ולמועצה המקומית שער הנגב.
דוד בוסקילה: שני אזורי התעשייה שווקו במלואם ללא מכרזים.
דוד בוסקילה: שדרות היום עומדת על מחצית מהממוצע הארצי של אחוזי האבטלה.
דוד בוסקילה: כלומר, אין אבטלה בשדרות.
דוד בוסקילה: בשיטה הזו בה לראש עיר יש את הפררוגטיבה הזו לבוא ולדחוף ולהביא יזמים, ראש העיר יכול בזמן אמיתי לתת תשובות ליזמים על הצרכים המשתנים שלהם.
דוד בוסקילה: אין ספק, שאחד התוצרים שקרו באזורי התעשייה הוא איים של מסחר.
דוד בוסקילה: בא מינהל מקרקעי ישראל ואומר בצדק: אני לא אתן לך שימוש מסחרי, כי אתה שילמת אגורות עבור קרקע תעשייתית.
דוד בוסקילה: אם בשדרות הקרקע היא בחינם ומשלמים רק עבור הפיתוח, אין שום הצדקה שמישהו יקים קניון מסחרי על שטח כזה שהוא מקבל בחינם.
אלי אפללו: אבל הוא משלם היטל השבחה.
דוד בוסקילה: מקובל עליי שאחוז מסוים ולא 50%, אפילו אחוז קטן.
דוד בוסקילה: ..
אלי אפללו: גג 10%.
אלי אפללו: זה אפילו יותר מדי.
דוד בוסקילה: אבל שיהיה מוגדר שזה אזור מסחרי, שנמצא בלבו של אזור תעשייה וזה בסדר שהקרקע הזו שהיא מסחרית תוקצה במכרז.
דוד בוסקילה: צריך לקבוע את אותו אחוז, שיהיה קטן ולא משמעותי.
דוד בוסקילה: אחרת, אנחנו מאבדים את אזורי התעשייה.
אלי אפללו: אנחנו מאבדים את כל האפקט של ראשי רשויות.
אופיר אקוניס: אני רוצה לסכם את דבריו של ראש עיריית שדרות: אתה פשוט מציע לקבל במידה מסוימת את הצעת המינהל ומשרד התמ"ת, אבל להוריד את האחוז מ-50% ל-25% או 20%.
אלי אפללו: 10% זה מקסימום.
דוד בוסקילה: אני חושב, שהמינהל יקבל את ההצעה לסגור למסחר.
יגאל יוסף: אבל ההצעה שלו שהם יהיו מוגדרים למסחר ולא לתעשייה.
קריאה: בכל תב"ע תעשייתית יש 10%.
אופיר אקוניס: אנחנו צריכים להניח על שולחן הכנסת את המסקנה של הדיון המהיר הזה.
אופיר אקוניס: בואו נחשוב מה המסקנה שאנחנו רוצים להגיש.
אופיר אקוניס: יכול להיות שהמסקנה שלנו תהיה לביטול מוחלט של המלצת מינהל מקרקעי ישראל.
אלי אפללו: לפי 10%.
דוד בוסקילה: גם אם המשמעות תהיה, שבסופו של דבר רבע מאזור התעשייה יהיה מסחרי זה בסדר.
דוד בוסקילה: יש צידוק בטיעון הזה.
אופיר אקוניס: חברי הכנסת, צריך לקבל המלצה.
יגאל יוסף: יש הסדר בינינו לבין המנהל, שגם אם קורה מצב של בקשה לשינוי ייעוד – שזה מה שמכריח התהליך החוקי - רק אחרי 7 שנים מאז חוזה חכירה אפשר לשנות.
יגאל יוסף: זה תלוי גם בהסכמת הוועדה המקומית או הסכמת המינהל.
דוד בוסקילה: יש ישיבה בוועדת הכספים על שדרות, ולכן אני חייב לעזוב.
אופיר אקוניס: תשאיר את העוזר שלך, שישמע את המסקנות.
אופיר אקוניס: רשות הדיבור לראש עיריית נצרת עלית.
שמעון גבסו: אני חושב, שחייבים להשאיר את הכלי הזה לראשי רשויות.
שמעון גבסו: הכלי הזה נותן לנו פרמטר של גו- נו גו למפעלים.
שמעון גבסו: ברגע שהכל ימוסחר, יבואו קרישי נדל"ן ואתה תראה פה מפעלים שאתה לא רוצה לראות.
שמעון גבסו: ידידי בני תיאר מה קרה אצלו.
שמעון גבסו: יגאל יוסף יכול להגיד שאנחנו עובדים בשיתוף פעולה מלא איתו ועם התמ"ת כולו בנוגע למפעלים, מי הולך ומי לא.
שמעון גבסו: יש לנו צוותים של אנשי מקצוע, שלא קשורים בכלל לפוליטיקאים, והם מחליטים אם המפעל מסוים ראוי להגיע למקום מסוים, כמה זה יעסיק עובדים, כמה זה יקדם את התעשייה באזור וכו'.
שמעון גבסו: אין לי שום בעיה, כמו שמר בוסקילה אמר, שכל שטחי המסחר רב שימושיים יובאו למכרז.
שמעון גבסו: זה לגיטימי.
שמעון גבסו: התנאי הוא, שגם פה יוקצו קריטריונים ברורים בתב"ע, איזה סוג מסחר יהיה.
שמעון גבסו: אנחנו בעד, אבל אל תורידו לנו את הכלי הזה של היכולת להביא מפעלים.
שמעון גבסו: היום אני מבקר בחו"ל מפעל, ומנסה לשכנע אותו לבוא לנצרת עלית.
שמעון גבסו: אני אומר לו שאני מחייב אותו בארנונה הנמוכה ביותר במדינת ישראל, ופתאום כאשר הוא בא אומרים לו שהוא צריך לעבור מכרז.
שמעון גבסו: אני מדבר במיוחד על הפריפריה: גליל ונגב.
שמעון גבסו: אמר נכון היו"ר, שזה אחד הכלים לחזק את הפריפריה.
אופיר אקוניס: נציג התאחדות התעשיינים.
חזקיה ישראל: אנחנו מבקשים להמשיך את הקצאות הקרקע באמצעות פטור ממכרז לגבי תעשייה.
חזקיה ישראל: זה מנגנון שעובד טוב.
חזקיה ישראל: להעביר מפעל לאזור עדיפות לאומית זה דבר לא קל.
חזקיה ישראל: יש עוד בעיה.
חזקיה ישראל: מפעל שכבר נמצא שם ורוצה להרחיב את השטח שלו כי הוא מתפתח, הוא רוצה שזה יהיה באזור שבו הוא נמצא.
חזקיה ישראל: זה יעורר בעיות, יפגע בתעסוקה ויפגע באטרקטיביות של הקמת מפעלים באזורי פיתוח.
חזקיה ישראל: לכן, אנחנו מבקשים להשאיר את ההסדר הקיים לגבי התעשייה, כולל חוות הדעת המקצועיות וחוות הדעת של ראשי הרשויות.
אלעזר סלע: אחד הכלים החשובים בשיווק של מנהלי אזורי התעשייה או ראשי הערים, זו הבדיקה האינטנסיבית של אותו תעשיין.
אלעזר סלע: ראשי ערים צריכים להמשיך לחיות עם התעשיינים האלה.
אלעזר סלע: זה לא רק להוציא מכרז, לקבל את הכסף ולשכוח.
אלעזר סלע: צריך לחיות איתו, צריך לשלם ארנונה, יש בעיות חשמל, בעיות תעסוקה ובעיות נוספות אחרות.
אלעזר סלע: הוא צריך להמשיך לחיות איתו כאילו הוא הבן שלו.
אלעזר סלע: ראש העיר מול תעשיין זה כמו אבא ובן.
אלעזר סלע: אם אנחנו מוציאים את זה למכרז, אין שום קשר עם התעשיין.
אלעזר סלע: לא יודעים מי זה ומה זה.
אלעזר סלע: לא יודעים כמה פעמים הוא פשט את הרגל.
אלעזר סלע: לא יודעים למה הוא בא לפה, מה הרקורד שלו ומה עומד מאחוריו.
אלעזר סלע: בגלל שאני נמצא ביש"ע, אני חושב שלכלל מדינת ישראל זה לא בריא ולא נכון להשאיר את המצב הזה.
גרשון מסיקה: יש נוסחה: ככל שהמפעל יותר מזהם או המממנים שלו יותר מהעולם התחתון, הם ישלמו יותר.
אלי אפללו: אני רוצה לתת דוגמא מהניסיון.
אלי אפללו: כראש המועצה התעשייתית בטפן, אני יכול לומר לך שהגיע לשם מפעל שזיהם את כל האזור.
אלי אפללו: אני הייתי צריך לנסות לעשות הכל כדי להוציא אותו, אחרת כל המפעלים האחרים, מפעלי היי-טק, היו צריכים לצאת משם.
אלי אפללו: זה היה או הוא או הם.
אלי אפללו: בדרך הזו עליה אנחנו מדברים, למינהל לא תהיה שום אפשרות להגיד: הוא זכה במכרז, ולכן הוא יכול לעשות מה שהוא רוצה ואין לנו שליטה.
אלי אפללו: בנוסף, יהודה ושומרון הם חלק בלתי נפרד ממדינת ישראל.
אורי אוריאל: מי שלא יודע, חה"כ אפללו מציע על זה הצעת חוק אחרי שהוא סידר את רמת הגולן.
אלי אפללו: אם יהודה ושומרון הם חלק בלתי נפרד ממדינת ישראל, מגיע את אותם תנאים גם לגליל וגם לנגב.
אלי אפללו: האם אתם שוב רוצים לקפח את הגליל ואת הנגב?
אלי אפללו: גם ככה אנחנו מנסים לצמצם פערים.
אלי אפללו: האם בעזרת המינהל אתה רוצה להגדיל פערים?
אלי אפללו: אני מתקומם.
אלי אפללו: אני מבקש, שאנחנו כוועדה נחסום את זה במלוא מובן המילה.
אלי אפללו: לא צריך לעשות את הדבר הזה.
אלי אפללו: אנחנו צריכים לא לתת צ'אנס לדבר הזה.
אורי אוריאל: אני העליתי את ההצעה הזו, והצטרף אליי חה"כ אפללו וחה"כ אילטוב מתוך ראייה כוללת.
אורי אוריאל: אין קשר לאזור זה או לאזור אחר.
אורי אוריאל: נולד הדיון הזה.
אורי אוריאל: בעקבות פנייה של גידי חובב, שמתעסק בהרבה אזורי תעשייה, וכמה ראשי ערים, נולד הדיון הזה.
אורי אוריאל: אני רוצה לבקש מראש המינהל וגם ממשרד המסחר והתעשייה, שדיונים מהסוג הזה ייעשו מול ראשי הערים עצמם.
אורי אוריאל: יכול להיות שעשיתם את זה, ואני מתפרץ לדלת פתוחה.